**CAIET DE SARCINI**

**ACHIZIŢIE SERVICII DE ASISTENȚĂ FISCALĂ**

**ÎN ÎNTOCMIREA DOSARULUI PREŢURILOR DE TRANSFER PENTRU ANUL 2021**

1. DATE DE IDENTIFICARE ALE ENTITĂȚII CONTRACTANTE
2. *S.N.G.N. ROMGAZ S.A., denumită în continuare ROMGAZ*

|  |  |
| --- | --- |
| **Denumirea societății** | S.N.G.N. Romgaz S.A Mediaș |
| **Sediul social** | Piața C.I.Motaș nr.4, cod poștal 551130 |
| **Nr. tel/fax** | 0374-401020 / 0269-846901 |
| **E-mail/ pagină internet** | secretariat@romgaz.rowww.romgaz.ro |
| **Cod unic de înregistrare** | 14056826 |
| **Nr. de ordine în Registrul Comerțului** | J32/392/2001 |
| **Obiect principal de activitate** | ClasaCAEN0620 Extracția gazelor naturale |

Romgaz este cel mai mare producător şi principal furnizor de gaze naturale din România. Compania este admisă la tranzacționare din anul 2013 pe piaţa Bursei de Valori din Bucureşti şi a Bursei din Londra. Acționar principal este statul român cu o participație de 70%. Compania are o experienţă vastă în domeniul explorării şi producerii de gaze naturale, istoria sa începând acum mai bine de 100 de ani, în 1909, când a fost descoperit primul zăcământ de gaze naturale în Bazinul Transilvaniei la Sărmăşel. Romgaz este o Societate pe acţiuni de interes naţional, în care statul este acţionar majoritar, fiind reprezentat de Ministerul Energiei.

Romgaz face cercetare geologică în scopul descoperirii de noi zăcăminte gazifere, produce gaz metan prin exploatarea zăcămintelor din portofoliul companiei, depozitează subteran gaze naturale, efectuează intervenţii, reparaţii capitale şi operaţii speciale la sonde şi asigură servicii profesioniste de transport tehnologic.

În anul 2013 Romgaz şi-a extins domeniul de activitate prin asimilarea centralei termoelectrice de la Iernut, devenind astfel producător şi furnizor de energie electrică.

Din punct de vedere organizatoric, Societatea are în componență sediul şi şase sucursale pe teritoriul României, precum şi o sucursală în Slovacia (sucursala Bratislava).

Sucursalele din România sunt:

* Sucursala Mediaş, cu sediul în Mediaş;
* Sucursala Târgu Mureş, cu sediul în Tg. Mureș;
* Sucursala de Intervenţii, Reparaţii Capitale şi Operaţii Speciale la Sonde Mediaş („SIRCOSS”), cu sediul în Mediaş;
* Sucursala de Transport Tehnologic şi Mentenanţă Târgu Mureş („STTM”), cu sediul în Tg.Mureș;
* Sucursala de Producţie Energie Electrică Iernut, cu sediul în Iernut;
* Sucursala Drobeta Turnu Severin.

SIRCOSS și STTM prestează servicii, cu preponderență către celelalte sucursale ale Societății.

Începând cu 1 aprilie 2018, activitatea de înmagazinare a fost preluată de S.N.G.N. ROMGAZ S.A.- FILIALA DE ÎNMAGAZINARE GAZE NATURALE DEPOGAZ PLOIEŞTI S.R.L., filială deţinută 100% de Romgaz.

Contabilitatea financiară a S.N.G.N. Romgaz S.A este condusă de fiecare sucursală în parte şi de Sediul Societătii pentru activitatea proprie acestuia, documentele justificative care stau la baza înregistrărilor aflându-se la sediul fiecărei entităţi.

Sucursalele conduc evidenţa contabilă până la nivel de balanţă de verificare şi o transmit la sediul central pentru centralizare. Sucursalele nu au personalitate juridică. Bilanţul şi contul de profit şi pierdere se întocmesc la sediul central al Societăţii pe baza balanţei contabile de verificare centralizate.

Mai multe informaţii despre ROMGAZ puteţi găsi pe [www.romgaz.ro](http://www.romgaz.ro)

***În comun cu :***

1. ***S.N.G.N. Romgaz S.A – Filiala de Înmagazinare Gaze Naturale DEPOGAZ Ploiești S.R.L. denumită în continuare DEPOGAZ***

|  |  |
| --- | --- |
| **Denumirea societății** | S.N.G.N. Romgaz S.A – Filiala de Înmagazinare Gaze Naturale DEPOGAZ Ploiești S.R.L. |
| **Sediul social** | Str. Ghe. Gr. Cantacuzino, nr. 184, Ploiești, jud. Prahova, cod postal 100492 |
| **Nr. tel/fax** | 0244-503800 / 0344-569391 |
| **E-mail/ pagină internet** | secretariat@depogazploiesti.rowww.depogazploiesti.ro |
| **Cod unic de înregistrare** | 34915261 |
| **Nr. de ordine în Registrul Comerțului** | J29/1181/21.08.2015 |
| **Obiect principal de activitate** | ClasaCAEN5210 Depozitări |

DEPOGAZ este principalul operator de înmagazinare din România, având o cotă de aproximativ 90,31% din capacitatea activă totală de înmagazinare a României.

Prin Hotărârea Adunării Generale Extraordinare a Acționarilor S.N.G.N. Romgaz S.A. nr. 10/19.12.2014, în baza Directivei 2009/73/CE a Parlamentului European şi a Consiliului Uniunii Europene, transpusă în legislația națională în cadrul Legii energiei electrice şi a gazelor naturale nr. 123/2012, cu modificările și completările ulterioare, activitatea de înmagazinare a gazelor naturale a fost separată din cadrul Romgaz şi se desfășoară de către DEPOGAZ, în calitate de operator independent, începând cu data de 1 aprilie 2018.

DEPOGAZ este o întreprindere publică, constituită ca filială, având regimul juridic al unei societăți cu răspundere limitată (S.R.L.), în care Romgaz are calitatea de asociat unic. DEPOGAZ este înființată în baza Legii societăților nr. 31/1990, republicată, cu modificările și completările ulterioare, Ordonanţei de Urgenţă nr. 109/2011 privind guvernanţa corporativă a întreprinderilor publice, cu modificările şi completările ulterioare și își desfășoară activitatea în conformitate cu legile române și Actul Constitutiv.

DEPOGAZ, ca operator de înmagazinare, este persoană juridică ce realizează activitatea de înmagazinare și răspunde de exploatarea, în condiții de siguranță, a instalațiilor de înmagazinare gaze naturale.

Obiectul de activitate îl reprezintă înmagazinarea gazelor naturale, respectiv ansamblul de activități și operațiuni desfășurate de operatorul de înmagazinare pentru sau în legătură cu rezervarea capacităților de înmagazinare în depozitele subterane și pentru injecția, depozitarea și extracția din aceste capacități a unor cantități determinate de gaze naturale.

Procesul de înmagazinare gaze naturale se desfășoară în două cicluri (etape): ciclul de injecție în perioada aprilie – octombrie și ciclul de extracție în perioada noiembrie – martie.

Contabilitatea financiară DEPOGAZ se desfășoară la sediul social din Ploiesti, unde se regăsesc toate documentele justificative.

Mai multe informaţii despre DEPOGAZ puteţi găsi pe <https://www.depogazploiesti.ro/ro>

1. OBIECTUL ACHIZIȚIEI

Obiectul achiziției îl reprezintă: ”Servicii de asistență fiscală în întocmirea dosarului preţurilor de transfer pentru anul 2021”, în baza:

* Legii 227/2015 privind Codul fiscal;
* Legii 207/2015 privind Codul de procedură fiscală;
* Ordinul ANAF 442/2016 privind cuantumul tranzacţiilor, termenele pentru întocmire, continutul şi condiţiile de solicitare a dosarului preţurilor de transfer şi procedura de ajustare/estimare a preţurilor de transfer,

pentru SNGN Romgaz SA (Romgaz) **în comun cu** SNGN Romgaz SA – Filiala de Înmagazinare Gaze Naturale DEPOGAZ Ploieşti SRL (DEPOGAZ).

1. ***Societatea Natională de Gaze Naturale Romgaz S.A.***

În baza reglementărilor prezentate mai sus, tranzacțiile efectuate cu societăţile afiliate în anul 2021 pentru care trebuie întocmit dosarul preţurilor de transfer sunt:

* SC Depomureş SA Tg. Mureş pentru următoarele **tranzacţii**:
* Servicii operaţii speciale şi asigurare suport la efectuarea probelor de presiune;
* Servicii comprimare gaze naturale;
* Închiriere mijloace fixe incluzând mijloace fixe, terenuri, echipamente şi instalaţii de suprafaţă specifice activităţii de înmagazinare gaze naturale;
* Injecție apă de zacământ.
* SNGN Romgaz SA -Filiala de Înmagazinare Gaze Naturale DEPOGAZ Ploiești SRL, având ca obiect de activitate înmagazinarea gazelor naturale pentru următoarele **tranzacţii**:
* Acordarea de către locator în favoarea locatarului a dreptului de folosinţă (închiriere) asupra activelor incluzând mijloace fixe, terenuri, echipamente şi instalaţii de suprafaţă specifice activităţii de înmagazinare gaze naturale;
* Vânzarea de gaze naturale (gaze din productia internă curentă sau import şi gaze naturale înmagazinate în depozitele de înmagazinare subterană în cantităţile, condiţiile de calitate şi livrare la punctele de predare/preluare destinate operaţiunilor de consum tehnologic efectuate de cumpărător);
* Servicii de transport şi reparații de auto.
1. SNGN Romgaz SA -***Filiala de Înmagazinare Gaze Naturale Depogaz Ploiești SRL***

***Tranzacții:***

* Primirea dreptului de folosință de la locator, în calitate de locatar, asupra activelor, incluzând mijloace fixe, terenuri, echipamente şi instalaţii de suprafaţă specifice activității de înmagazinare gaze naturale;
* Cumpărarea de gaze naturale (gaze din producţia internă curentă sau import şi gaze naturale înmagazinate în depozitele de înmagazinare subterană în cantităţile, condiţiile de calitate şi livrare la punctele de predare/preluare destinate operaţiunilor de consum tehnologic efectuate de cumpărător);
* Servicii de transport şi reparații auto.
1. VALOAREA CONTRACTULUI

Preţul contractului va include toate cheltuielile necesare pentru prestarea serviciului.

Plata se va efectua pe baza celor două facturii emise de prestator pentru fiecare entitate în parte (Romgaz şi Depogaz) în urma încheierii proceselor verbale de predare–primire privind documentele întocmite. Plata serviciilor se va face în lei în termen de 30 zile calendaristice de la data primirii facturii, la care se adaugă TVA.

1. DURATA CONTRACTULUI

Terminarea draft-ului lucrării ,,Dosar prețuri de transfer pentru anul 2021’’- până la data de 25.03.2022.

Transmiterea lucrării finale reprezentând “Dosar prețuri de transfer pentru anul 2021 “ – până la data de 31.03.2022.

În termen de 10 zile de la data transmiterii lucrării finale se va întocmi Procesul verbal de recepție al acesteia.

Termenul de transmitere al lucrării și cel de finalizare a contractului se pot prelungi o singură dată prin Act Adițional.

1. CRITERII DE SELECŢIE

Criteriul de atribuire este prețul cel mai mic.

1. **OFERTA**

Oferta va cuprinde următoarele:

* Prețul va fi prezentat în LEI, nu include TVA;
* Prețul trebuie transmis pentru fiecare entitate în parte, respectiv un preț pentru ROMGAZ și un preț pentru DEPOGAZ;
* Prețul include toate cheltuielile care vor fi angajate de către societatea prestatoare în vederea asigurării prestării serviciilor solicitate prin prezenta documentație.
1. **RAPOARTE**

Prestarea serviciilor se va concretiza în predarea documentaţiei privind Dosarul preţurilor de transfer pentru anul 2021, pentru:

1. Societatea Natională de Gaze Naturale Romgaz S.A. pentru tranzacțiile efectuate cu:
* Depomureş S.A. Tg.Mureş;
* SNGN ROMGAZ SA -Filiala de Înmagazinare Gaze Naturale Depogaz Ploiești SRL;
1. SNGN ROMGAZ SA -Filiala de Înmagazinare Gaze Naturale Depogaz Ploieşti SRL pentru tranzacțiile efectuate cu:
* Societatea Natională de Gaze Naturale Romgaz S.A..

precum și întocmirea unei scrisori de recomandare care să cuprindă constatările și riscurile identificate, pentru fiecare entitate în parte (Romgaz și Depogaz).

Documentaţia se va întocmi în limba română.

Documentele întocmite vor fi predate în baza unui Proces verbal de predare-primire întocmit pentru fiecare entitate în parte (Romgaz și Depogaz).

1. **ALTE SOLICITĂRI**

Prestatorul va prezenta pe scurt echipa de lucru, scurtă descriere a experienţei (interne şi internaţionale) în domeniul gazelor naturale şi energiei electrice.

Ofertantul trebuie să demonstreze că în ultimii trei ani (calculați până la data depunerii ofertelor) a prestat servicii similare celor supuse achiziției a căror valoare cumulată pe cei trei ani să fie de minim 30.000 lei (fără TVA) la nivelul a maxim cinci contracte.

Prin servicii similare se întelege servicii de asistență fiscală.

**Director Direcția Contabilitate,**

**Marius Leonte VEZA**

**Sef Interimar Serviciul Bugete și analize economice,**

**Ionela Ghizela CHINDEA**

**Întocmit,**

**Patricea Andone**